Hubungan Brunei–Kemboja

Brunei dan Kemboja menjalinkan hubungan diplomatik pada 1992. Brunei mempunyai kedutaan di Phnom Penh, dan Kemboja mempunyai kedutaan di Bandar Seri Begawan. Kedua-dua negara bekerjasama dalam perdagangan, pendidikan dan pertahanan.

Sejarah 
Hubungan antara kedua-dua negara telah terjalin sejak 9 Jun 1992. Pada tahun 2012, Kebawah Duli Yang Maha Mulia Sultan Brunei menghadiri Sidang Kemuncak ASEAN ke-21 yang diadakan di Phnom Penh semasa Perdana Menteri Hun Sen menghadiri perkahwinan diraja puteri Bolkiah, Puteri Hajah Hafizah Sururul Bolkiah pada tahun sama.

Hubungan ekonomi 
Pada masa ini, kedua-dua negara mempunyai hubungan diplomatik yang baik dan Presiden Perhimpunan Kebangsaan Kemboja Heng Samrin telah menggesa Brunei untuk melihat potensi Kemboja bagi kerjasama perdagangan dan pelaburan. Dalam bidang pelancongan, kira-kira 560 rakyat Brunei telah melawat Kemboja pada tahun 2012. Brunei turut menyokong pembangunan Kemboja. Kedua-dua negara telah menandatangani perjanjian mengenai beras yang diimport di mana Kemboja akan mengeksport beras berkualiti tinggi ke Brunei.. Ramai pelancong dan pelabur warga Brunei berminat untuk melancong dan menjalankan perniagaan di Kemboja kerana keamanan dan kestabilan politik di Kemboja pada masa kini.

Hubungan keselamatan 
Terdapat juga kerjasama antara Tentera Laut Diraja Brunei dan Tentera Laut Diraja Kemboja dalam keselamatan dengan kedua-dua negara bertukar pandangan mengenai perkembangan semasa dalam hubungan pertahanan dua hala. Brunei juga membantu Kemboja dalam kursus bahasa Inggeris yang ditawarkan oleh Kementerian Pertahanan Negara Brunei Darussalam kepada Angkatan Bersenjata Diraja Kemboja, dan Kemboja telah menyertai Pertemuan Senjata Kemahiran Menembak Antarabangsa Brunei (BISAM) dan Mesyuarat Senapang Tentera ASEAN (AARM).

Rujukan 

Kemboja
Brunei